  Туспуктэм: видеоысь скриншот (vk.com/Александр Бречалов) Наталия Сильвестрова Нимысьтыз ожгар ужрад мынон интые Удмуртиысь пӧртэм сигналъёсты зӥбись тӥрлыкъёс келязы. Сое ожгарчиослэн куремзыя басьтӥзы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Кылем арняе нимысьтыз ужрад мынон интые гуманитарной юрттэтэн бадӟым машина келязы. Сое ожгарчиослэн ӵыжы-выжыоссы но волонтёръёс люказы, соос борды мерлыко юрттэтъя штаб итӥськиз. Элькун эмъюмъёсын юрттӥз. Со сяна, Можгаысь ожмаськисьёслы мунчо бугро, бадӟым шуныт палатка, кык машина, адсконтэм карись сетьёс, гуръёс, питыранъёс ыстозы. Юрттэтэз «Помощь фронту Ижевск Мы вместе Удмуртия» мынэтлэн волонтёръёсыз бичазы. Со дыре ик элькунын пиломатериалъёс но автотехника келяны дасясько. Тодэ вайытом, азьвылгес ожгарчиослы Удмуртиысь эм тӥрлык ыстӥзы. Тегъёс: нимысьтызужрад юрттэт тӥрлык Удмуртия  